OpenLLM-France/wikimedia huggingface dataset:
# If...

If... és una pel·lícula britànica dirigida per Lindsay Anderson, estrenada el 1968. És la primera d'una trilogia que té per protagonista Michael Travis, interpretat per McDowell, que consta de: If..., El millor dels mons possibles i Britannia Hospital.

## Argument

En una escola privada britànica (tipus Eton), els estudiants es rebel·len contra l'autoritat. Barreja de cinema en blanc i negre i color, impregnat de l'esperit "hippy" de l'època, If... és un veritable ovni cinematogràfic, d'una audàcia excepcional, tocat per la gràcia de la subversió. A més de posar en dubte el sistema educatiu britànic, evitant tot maniqueisme (a diferència d'El Cercle dels poetes desapareguts), Anderson es refereix a la presa de consciència de l'homosexualitat entre els joves adolescents, els informes sadomasoquistes i, com bon iconoclasta que és, no se'n salva ni la religió ni l'exèrcit.

## Repartiment

* Malcolm McDowell: Mick Travis
* David Wood: Johnny
* Richard Warwick: Wallace
* Christine Noonan: la noia
* Rupert Webster: Bobby Phillips
* Robert Swann: Rowntree
* Hugh Thomas: Denson
* Michael Cadman: Fortinbras
* Peter Sproule: Barnes

## Premis i nominacions

Palma d'Or al Festival Internacional de Cinema de Canes (1969).

## Al voltant de la pel·lícula

* El final de la pel·lícula (els alumnes pugen a la teulada i obren foc contra els professors, estudiants i militars) és un homenatge a la pel·lícula de Jean Vigo Zero en conducta.
* Veient If... Stanley Kubrick va descobrir l'actor Malcolm McDowell, a qui i va donar el paper principal d'A Clockwork Orange (1971).
* L'assistent del director de la pel·lícula va ser el jove Stephen Frears.

## Referències

* ↑ The New York Times. If... (en anglès). The New York Times.
# Iorgos Katidis

Iorgos Katidis (12 de febrer de 1993, Salònica) és un migcampista grec. El 27 d'agost de 2012, Katidis signà un contracte de quatre anys amb l'AEK Atenes F.C. de la Superlliga grega de futbol, que el lligava al club fins al 2016, després que l'AEK Atenes i el seu antic club l'Aris de Salònica varen acordar el traspàs.
Katidis va ser el causant d'una controvèrsia internacional el 16 de març de 2013, quan va fer una salutació feixista després de marcar un gol contra el Veria F.C.. La seva acció va ser condemnada pels seus companys d'equip, per polítics, pels fans, i pels mitjans. Posteriorment va afirmar que no sabia les connotacions del seu gest, i va dir que estava saludant un amic que hi havia a la graderia. Com a conseqüència de la salutació, la Federació Grega de Futbol va votar unànimement expulsar Katidis de per vida de qualsevol equip nacional grec. Per la seva banda, l'AEK d'Atenes va suspendre el jugador fins a final de temporada, i li va imposar una sanció econòmica.

## Referències

* ↑ «Katidis statistics». transfermarkt.co.uk.
* ↑ «Katidis signs with AEK». aekfc.gr. Arxivat de l'original el 2013-04-08. [Consulta: 18 març 2013].
* ↑ «Greek footballer Giorgos Katidis banned for Nazi salute». BBC News online, 17-03-2013. (anglès)
* ↑ «Greek soccer player gets life ban for Nazi salute». CBS News. [Consulta: 17 març 2013]. (anglès)
* ↑ «El AEK también suspende a Katidis». El Mundo, 19-03-2013 [Consulta: 19 març 2013].

## Enllaços externs

* Transfermarkt Profile
* Onsports.gr Profile
# Iordan Letchkov

Iordan Letchkov (Sliven, 9 de juliol de 1967) és un exfutbolista búlgar de la dècada de 1990.
Fou 45 cops internacional amb la selecció búlgara amb la qual participà en la Copa del Món de Futbol de 1994.
Pel que fa a clubs, defensà els colors de CSKA Sofia, Hamburger SV, Marsella i Beşiktaş JK.

## Referències

* ↑ Mamrud, Roberto. «Bulgaria – Record International Players». RSSSF, 29-02-2012. Arxivat de l'original el 14 juny 2012. [Consulta: 1r maig 2012].
* ↑ Haylett, Trevor «Holders beaten by bold Bulgaria: Stoichkov and Lechkov strike with two goals in three minutes to bring Germany's American journey to an abrupt end». The Independent, 11-07-1994 [Consulta: 17 octubre 2014].
* ↑ «Besiktas dispute threatens Letchkov World Cup place». Hurriyet Daily, 28-03-1998 [Consulta: 12 abril 2012].
* ↑ «Top Cat in the Butcher's Shop». Hurriyet Daily News, 13-02-2000 [Consulta: 12 abril 2012].
* ↑ Iordan Letchkov a National-Football-Teams.com (anglès)
# Isaac Aaron

Isaac Aaron (Corint, segle xii) va ser un aristòcrata i intèrpret grec a la cort romana d'Orient.
Originari de Corint (Grècia) de classe aristòcrata, va aprendre llatí o, probablement, una de les llengües italianes vernacles, mentre va romandre captiu a mans dels normands. Gràcies al seu aprenentatge dels idiomes occidentals, quan va tornar a la seva terra natal, el basileu Manuel I Comnè (1143-1180) el va tenir com a intèrpret. Assumint que ningú s'assabentaria dels seus plans –doncs a l'Imperi Romà d'Orient no era comú parlar idiomes occidentals– va donar consells maliciosos a l'emperador, on primaven els interessos personals d'Aaron. D'aquesta manera va intentar trair l'emperador explicant la voluntat de Manuel als ambaixadors d'Occident a Constantinoble. Tanmateix, el seu pla va ser descobert per l'emperadriu Berta de Sulzbach, originària d'Alemanya, que el va denunciar al basileu. Com a càstig, Manuel va fer que els ulls d'Aaron fossin arrencats i els seus béns confiscats.
La seva activitat no va acabar aleshores, quan Andrònic I Comnè (1183-1185) va usurpar el tron imperial, cec Aaron va aconsellar a l'emperador que no es limités a castigar els seus enemics cegant-los sinó també tallant-los la llengua, considerant que era un dels pitjors càstigs que els podia infringir. Uns anys més tard, el 1204, l'emperador Issac II Àngel va manar que li fessin tallar la llengua. Aaron va caure en desgràcia per una sèrie de càrrecs entre els quals es trobava la pràctica de la bruixeria.

## Referències

* 1 2 3 Kajdan, Aleksandr Petróvitx; Wharton, Annabel Jane. Change in Byzantine Culture in the Eleventh and Twelfth Centuries (en anglès). Berkeley, Los Angeles i Londres: University of California Press, 1985, p. 183-184.
* 1 2 Magdalino, Paul; Mavroudi, Maria. The Occult Sciences in Byzantium (en anglès). Gènova: La Pomme d'or, 2006, p. 90.
* 1 2 3 Diccionario histórico, ó biografia universal compendiada (en castellà). Barcelona: Impremta de Narciso Oliva, 1830, p. 5-6.
# James Bourne

James Elliot Bourne (nascut el 13 de setembre de 1983 a Southend, Essex, Anglaterra) és un cantant/compositor i fundador de les tres bandes de pop-rock Son Of Dork, Busted i Call Me When I'm 18.

## Biografia

James Elliot Bourne, però els seus amics li diuen Jimmy, JB, Pocket... Va néixer el 13 de setembre de 1983 a Southend, Essex, Anglaterra, encara que actualment viu en Finchley, Londres.
Va ser integrant del grup Busted (veu, guitarra i compositor). El grup es va separar al gener del 2005, ja que en Charlie (guitarra i veu) no va voler seguir en el grup i va voler seguir la seva carrera en un nou grup anomenat Fightstar. Al fer una promesa entre els tres membres, que si qualsevol d'ells marxava del grup ningú el podia substituir, el grup va desaparèixer.
Va participar també en el primer àlbum de Mcfly com a compositor de la majoria de les seves cançons. Toca diversos instruments (bateria i baix) encara que solament domina 2 d'ells: Piano i guitarra
Pel que James va formar altra banda: Son Of Dork que sortir per primera vegada a la llum a un "Party In the Park" a l'agost del mateix any, però es va desfer a principis del 2008. Durant tot el 2008 va estar treballant en un àlbum en solitari a principis de 2009, però, va iniciar una nova banda anomenada Call Me When I'm 18. També està creant amb l'ajuda d'Elliot Davis, el seu company de grup, un musical anomenat Loserville: The Musical que es representarà l'estiu del 2009.
El 2014 s'espera una gira per tot el Regne Unit de McBusted, un nou súper-grup compost per James Bourne, Matt Willis i McFly.

## Família

Els seus pares són Peter i Mery Bourne, i té tres germans menors: Nick, Mellissa y el pequeño Chris.

## Discografia

James té molts àlbums al mercat, amb les seves respectives bandes.
Busted
* A Present for Everyone
* A Present for Everyone 2
* A Present for Everyone (Versión Americana)
* A ticket for everyone (Live)
* A ticket for everyone (El DVD)
Son Of Dork
* Ticket Outta Loserville
Future Boy (Carrera en solitari) - 2008
* Nom de l'àlbum desconegut
Call me when I'm 18
* Cap
També ha col·laborat en compondre algunes cançons de McFLY com: We are the young, Surfer babe, Down by the lake, That girl, She left me, I'll be OK, Obviously, Five colours in her hair, Lonely.
# Izumi Todo

Izumi Todo (東堂いづみ, Tōdō Izumi) és a qui se li atribueix la creació de diverses sèries i franquícies com La màgica Do-Re-Mi o Pretty Cure. Izumi Todo no és realment una persona física, sinó el pseudònim que fan servir els productors de Toei Animation per aparèixer acreditats com una única entitat. Aquest nom ve de com es deia abans Toei Animation; "Tōei Dōga o Izumi Studio, 東映アニメーション株式会社". Aquest pseudònim es va fer servir per primer cop amb "La màgica Do-re-mi".

## Sèries acreditades

* Franquícia "La màgica Do-re-mi"
** La màgica Do-re-mi, Ojamajo Doremi
** La màgica Do-re-mi #, Ojamajo Doremi #
** Més màgica Do-re-mi, Motto! Ojamajo Doremi
** La màgica Do-re-mi Patàm!, Ojamajo Doremi Dokkan!
** Els secrets de la màgica Doremi, Ojamajo Doremi Na-i-sho
* Pi Po Pa Po Patrol-kun
* Ashita no Nadja
* Franquícia "Pretty Cure"
** Futari wa Pretty Cure / Futari wa Pretty Cure Max Heart
** Futari wa Pretty Cure Splash★Star
** Yes! PreCure 5 / Yes! PreCure 5 GoGo!
** Fresh Pretty Cure!
** HeartCatch PreCure!
** Suite Pretty Cure♪
** Smile PreCure!
** Doki Doki! PreCure
** HappinessCharge PreCure!
** Go! Princess PreCure
** Maho Girls PreCure!
** KiraKira PreCure A La Mode
** HUGtto! PreCure
** Star Twinkle PreCure
** Healin' Good PreCure
* Gin'iro no Olynssis
* Hatara Kizzu Maihamu Gumi
* Marie and Gali
* Kyousogiga

## Referències

* ↑ «Izumi TODO».
# Inter-AM 1969

La temporada de 1969 de la Inter-AM, anomenada oficialment 1969 Inter-AM series, fou la 3a edició d'aquest campionat, organitzat per l'importador de Husqvarna als Estats Units, Edison Dye. El calendari oficial constava de 9 proves (algun cap de setmana, amb dues d'alternatives disponibles), celebrades entre el 19 d'octubre i el 14 de desembre. Arne Kring guanyà el torneig després d'obtenir-hi quatre victòries a les 9 proves puntuables, les mateixes que el seu principal rival i segon classificat final, Bengt Åberg.

## Rondes

Fonts:
| Ronda | Data | Lloc | Guanyador | Motocicleta |
| 1 | 19 d'octubre | Pepperell (Massachusetts) | Arne Kring | Husqvarna |
| 2 | 26 d'octubre | Columbus (Ohio) | Bengt Åberg | Husqvarna |
| 3A | 2 de novembre | Copetown | Christer Hammargren | Husqvarna |
| 3B | 2 de novembre | Elkhorn (Wisconsin) | Bengt Åberg | Husqvarna |
| 4A | 9 de novembre | Wichita (Kansas) | Joël Robert | ČZ |
| 4B | 9 de novembre | Salem (Oregon) | Bengt Åberg | Husqvarna |
| 5A | 16 de novembre | Boulder (Colorado) | Arne Kring | Husqvarna |
| 5B | 16 de novembre | Seattle (Washington) | Åke Jonsson | Maico |
| 6 | 23 de novembre | San Francisco (Califòrnia) | Roger De Coster | ČZ |
| 7 | 30 de novembre | Westlake Village (Califòrnia) | Arne Kring | Husqvarna |
| 8A | 7 de desembre | San Diego (Califòrnia) | Bengt Åberg | Husqvarna |
| 8B | 7 de desembre | Salinas (Califòrnia) | ? | ? |
| 9 | 14 de desembre | Irvine (Califòrnia) | Arne Kring | Husqvarna |

### Notes

* ↑ Barri de Hamilton (Ontario)
* ↑ Circuit de Coal City
* ↑ Circuit de China Camp
* ↑ Circuit de Carlsbad
* ↑ Circuit de Saddleback Park

## Classificació final

| Posició | Pilot | Equip | Punts | Victòries |
| 1 | Arne Kring | Husqvarna | ? | 4 |
| 2 | Bengt Åberg | Husqvarna | ? | 4 |
| 3 | Åke Jonsson | Maico | ? | 1 |
| 4 | Torsten Hallman | Husqvarna | ? | 0 |
| 5 | Jiri Stodulka | ČZ | ? | 0 |
| 6 | Christer Hammargren | Husqvarna | ? | 1 |
| 7 | Dave Bickers | ČZ | ? | 0 |
| 8 | Vic Allan | Greeves | ? | 0 |
| 9 | Roger De Coster | ČZ | ? | 1 |
| 10 | Joël Robert | ČZ | ? | 1 |

## Referències

* ↑ «1969 pt. 2 The Fall Inter-AM Series is bigger than ever!» (JPG. Notícies d'època escanejades) (en anglès). Inter-AM Motocross History, 24-06-2013. [Consulta: 15 agost 2023].
* ↑ «Schedule of Events. International-American Moto-Cross Series» (en anglès). inter-am. international american motor-cross 1969 (Official series program), tardor 1969, pàg. 22-23.
* 1 2 Parkhurst, Joseph C. «How goes Inter-AM?» (en anglès). Cycle World, 01-02-1970, pàg. 60-63.
* ↑ «Inter-AM Finale» (en anglès). Cycle World, 01-03-1970, pàg. 67-69.
* «Inter am series USA 1969» (en anglès). akejonsson.com. Arxivat de l'original el 7 d’agost 2015. [Consulta: 25 agost 2011].
# Itàlic

«Itàlic» té aquests significats:
* Biografies:
** Itàlic (cap dels queruscs), cap dels queruscs l'any 47
** Itàlic (rei dels sueus), rei dels sueus l'any 70
** Itàlic o Sili Itàlic, poeta èpic llatí nascut l'any 25 que ocupà diverses magistratures i arribà al consolat l'any 68
* Toponímia:
** Itàlic, qualsevol de les llengües itàliques, de base indoeuropea, parlades antigament a la península Itàlica
** Itàlic, relatiu als itàlics, antics pobladors de la península Itàlica, descendents dels indoeuropeus prehistòrics
** Itàlic, relatiu als sistemes d'escriptura arcaics utilitzats a la península Itàlica entre els anys 700 i 100 aC, vegeu antics alfabets itàlics
* Itàlic, relatiu al tipus de grafia inclinada, vegeu itàlica (tipografia)
# Jamie Vardy

Jamie Richard Vardy (Sheffield, Anglaterra, 11 de gener de 1987) és un futbolista anglès que actualment juga al Leicester City de la Premier League d'Anglaterra.

## Trajectòria esportiva

A diferència d'altres futbolistes professionals anglesos, Jamie Vardy va ser descobert a una edat tardana. Quan tenia 16 anys va ser alliberat del Sheffield Wednesday i va haver de fitxar per un conjunt amateur, l'Stocksbridge Park Steels, del qual va ser el davanter més destacat al llarg de set temporades. En aquella època el seu salari no superava les 30 lliures setmanals i havia de compaginar l'esport amb una ocupació com a tècnic en una fàbrica de fèrules. Al començament de la temporada 2010-11 va ser contractat pel Halifax Town (Conference North) i en la campanya 2011-12 va marxar al Fleetwood Town (Conference National) per despuntar amb 31 gols en 36 partits, vitals en l'ascens a la League Two.
El 17 de maig de 2012 es va fer oficial que el Leicester City F.C. havia pagat 1 milió de lliures pel seu traspàs. Això convertia al davanter de Sheffield, als 25 anys, en el fitxatge més car fins a la data d'un jove procedent de categories inferiors a la Football League. Quatre mesos abans, el Fleetwood havia rebutjat una oferta del Blackpool FC4. L'adaptació de Vardy a la lliga professional no va ser fàcil. En el seu debut només va fer 4 gols en 26 partits i les crítiques d'alguns aficionats pel seu estat de forma el van portar a perdre la confiança. Malgrat això, l'entrenador Nigel Pearson li va donar continuïtat i en l'edició 2013-14 seus números van ser molt diferents: el Leicester va obtenir l'ascens la Premier League i ell va aconseguir 17 gols en 36 partits, essent a més el màxim golejador dels Foxes. Els seus companys d'equip li van atorgar el premi al millor jugador de la temporada. L'any 2014/15, el primer a l'elit, va poder disputar 34 partits -26 com a titular- i marcar 5 gols, gairebé tots a la recta final. El 21 maig 2015 va ser convocat per primera vegada amb la selecció d'Anglaterra. La temporada 2015/16, el nou entrenador Claudio Ranieri va apostar per Vardy com a únic davanter centre. La bona ratxa de resultats del Leicester, que ha arribat a ser líder revelació de la Premier League, ha coincidit amb el millor moment de forma de l'ariet. A l'octubre de 2015 la lliga li va concedir el premi al «Jugador del mes d'octubre», i des del 29 d'agost fins al 5 de desembre ha marcat almenys un gol per partit. El 28 de novembre va establir un rècord individual com a l'únic futbolista que ha marcat en 11 jornades seguides de la Premier, superant la marca anterior de Ruud van Nistelrooy.
El descobriment tardà de Jamie Vardy ha suscitat comparacions amb altres davanters que van viure una situació similar a la seva, com Ian Wright, Antonio Di Natale i Salvatore Schillaci. La temporada 2019-20, aconseguirà la seva primera bota d'or a la Premier League marcant 23 gols en tota la temporada, superant els 22 que marcaran Pierre-Emerick Aubameyang, i Danny Ings. A la temporada 2020-21 assolirà el seu segon trofeu amb el Leicester City guanyant la copa anglesa de futbol, també coneguda com a F.A Cup, davant del Chelsea F.C.

## Referències

* 1 2 3
# Janov

Janov és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1341.
# Jay McCarthy

Jay McCarthy (Maryborough, Queensland, 8 de setembre de 1992) és un ciclista australià, professional des del 2013, quan fitxà per l'equip Team Tinkoff-Saxo. Actualment milita al Bora-Hansgrohe. En el seu palmarès destaca la victòria a la Cadel Evans Great Ocean Road Race de 2018.

## Palmarès

* 2010
** Campió d'Austràlia en ruta júnior
* 2012
** 1r al Tour de Wellington i vencedor d'una etapa
** Vencedor d'una etapa al Tour de l'Avenir
* 2016
** Vencedor d'una etapa al Tour Down Under
* 2018
** 1r a la Cadel Evans Great Ocean Road Race
** Vencedor d'una etapa a la Volta al País Basc

### Resultats al Giro d'Itàlia

* 2014. 91è de la classificació general
* 2016. 88è de la classificació general
* 2019. 62è de la classificació general

### Resultats a la Volta a Espanya

* 2015. 66è de la classificació general
* 2018. 91è de la classificació general
* 2020. Abandona (7a etapa)

### Resultats al Tour de França

* 2017. 94è de la classificació general

## Referències

* ↑ «El australiano Jay McCarthy, el primero que gana en casa». El Mundo Deportivo, 28-01-2018 [Consulta: 22 febrer 2018].

## Enllaços externs

* Fitxa a sitiodeciclismo.net
# Jeremy McGrath Supercross 2000

Jeremy McGrath Supercross 2000 és un videojoc de curses de supercross per la Nintendo 64, Dreamcast, PlayStation i Game Boy Color. Va ser llançat a l'Amèrica del Nord i Europa el 2000. El videojoc està llicenciat per l'estrella de supercross anomenat, Jeremy McGrath. No s'ha de confondre amb Supercross 2000, que va ser llançat el 1999 per EA Sports. El joc té una versió reduïda de "Genocide" de The Offspring al menú de títol. Les versions de Dreamcast i PlayStation van rebre "revisions generalment desfavorables" d'acord amb el lloc web Metacritic.

## Referències

* ↑ «Jeremy McGrath Supercross 2000 for Dreamcast Reviews». Metacritic. [Consulta: 5 juny 2016].
* 1 2 «Jeremy McGrath Supercross 2000 for PlayStation Reviews». Metacritic. [Consulta: 5 juny 2016].
* ↑ «Jeremy McGrath Supercross 2000 for Dreamcast». GameRankings. [Consulta: 5 juny 2016].
* ↑ McCall, Scott. «Jeremy McGrath Supercross 2000 (N64) - Review». AllGame. Arxivat de l'original el 15 novembre 2014. [Consulta: 6 juny 2016].
* ↑ «Jeremy McGrath Supercross 2000 (N64)». Electronic Gaming Monthly, 2000.
* ↑ «REVIEW for Jeremy McGrath Supercross 2000 (PS)». GameFan, 09-08-2000.
* ↑ «Jeremy McGrath Supercross 2000 (DC)». Game Informer, 91, 01-11-2000.
* ↑ G-Wok. «Jeremy McGrath Supercross 2000 Review (DC)». Game Revolution, 01-09-2000. [Consulta: 6 juny 2016].
* ↑ Shoemaker, Brad. «Jeremy McGrath Supercross 2000 Review (DC)». GameSpot, 23-08-2000. [Consulta: 6 juny 2016].
* ↑ Musgrave, Shaun. «Jeremy McGrath Supercross 2000 (DC)». IGN, 18-08-2000. [Consulta: 5 juny 2016].
* ↑ «Jeremy McGrath Supercross 2000 (N64)». Nintendo Power, 132, 01-05-2001, pàg. 124.
* ↑ «Jeremy McGrath Supercross 2000». Official U.S. PlayStation Magazine, 2000.

## Enllaços externs

* (anglès) El videojoc a MobyGames (N64)
* (anglès) El videojoc a MobyGames (Dreamcast)
* (anglès) El videojoc a MobyGames (PS)
* (anglès) El videojoc a MobyGames (Ordinador)
# Jeanine Meerapfel

Jeanine Meerapfel (Buenos Aires, Argentina, 14 de juny de 1943) és una directora de cinema d'extensa trajectòria al seu país i a Alemanya.

## Relació amb el cinema

Va estudiar periodisme a l'Argentina i també guió amb Simón Feldman, que va ser el seu primer mestre en cinema i una influència, igual que el Cinema Novo i el cinema de Fernando Birri. Ja establerta a Alemanya, els seus mestres van ser Edgar Reitz i Alexander Kluge, de qui –diu Meerapfel en un reportatge– penjava els cartells de la seva primera pel·lícula, Una muchacha sin historia: Anita G al Festival de Mannheim.
Una altra influència important va ser la de l'obra de Rainer Werner Fassbinder, fins al punt que en realitzar el seu primer llargmetratge de ficció –Malou– va triar a tres dels seus grans col·laboradors: Ingrid Cavin com a protagonista, Michael Ballhaus com a càmera i Peer Raben per a la música.
El 1984 va integrar el jurat del Festival Internacional de Cinema de Berlín.

## Filmografia
### Directora

* El amigo alemán (2012)
* Mosconi - Oder wem gehört die Welt (2008) (Documental)
* El verano de Anna (2001)
* Zwickel auf Bizyckel (1969-1970) (1998)
* Amigomío (1994)
* Im Glanze dieses Glückes (1990) (Documental)
* Desembarcos (1989) (Documental)
* La amiga (1988)
* Die Verliebten (1987)
* Die Kümmeltürkin geht (1985) (Documental)
* Solange es Europa noch gibt - Fragen an den Frieden (1984) (Documental)
* Im Land meiner Eltern (1981) (Documental)
* Malou (1981)
* Am Ama am Amazonas (1970)
* Team Delphin (1970) (Curtmetratge)
* Regionalzeitung (1967) (Documental)
* Abstand (1966) (Curtmetratge)

### Guionista

* El amigo alemán (2012)
* Mosconi - Oder wem gehört die Welt (2008) (Documental)
* El verano de Anna (2001)
* Zwickel auf Bizyckel (1969-1970) (1998)
* Amigomío (1994)
* Desembarcos (1989) (Documental)
* La amiga (1988)
* Die Verliebten (1987)
* Die Kümmeltürkin geht (1985) (Documental)
* Solange es Europa noch gibt - Fragen an den Frieden (1984) (Documental)
* Im Land meiner Eltern (1981) (Documental)
* Malou (1981)
* Regionalzeitung (1967) (Documental)
* Abstand (1966) (Curtmetratge)

### Productora

* El amigo alemán (2012)
* Oro nazi en Argentina (2004) (Documental)
* Amigomío (1994)
* Apuntes de un viaje al Iberá (1991)
* Desembarcos (1989) (Documental)

### Montadora

* Regionalzeitung (1967) (Documental)
* Abstand (1966) (Curtmetratge)

### Assessoria

* Ein Sommer lang (curtmetratge) (2006)
* Das weiße Rauschen (2001)

### Aparició com ella mateixa.

* Die Nacht der Regisseure (1995) (Documental)

## Referències

* Manrupe, Raúl; Portela, María Alejandra (2001). Un diccionario de films argentinos (1930-1995). Buenos Aires, Editorial Corregidor. ISBN 950-05-0896-6.
* Manrupe, Raúl; Portela, María Alejandra (2003). Un diccionario de films argentinos II 1996-2002. Buenos Aires, Editorial Corregidor. ISBN 950-05-1525-3.
* De Vita, Pablo (2 d'octubre de 2012). «Jeanine Meerapfel. "Lo que más me importa es buscar la autenticidad"» Arxivat 2014-04-14 a Wayback Machine.. La Nación. Consultat el 6 ' abril de 2014.
# Javier García García

Javier García García és un futbolista català, nascut a Girona el 5 d'octubre de 1977. Ocupa la posició de defensa.

## Trajectòria

Comença a destacar al Granada CF, on milita entre 1997 i 1999. Eixe any fitxa per la UE Lleida, amb qui debuta a Segona Divisió. Hi està dues campanyes, a l'equip català, sent titular.
L'estiu del 2001, el Lleida baixa a Segona B, però el defensa fitxa pel Recreativo de Huelva. Eixa temporada, la 01/02, hi juga 31 partits i marca un gol, i el seu equip puja a la màxima categoria. A Primera, és titular, disputa 32 partits i marca un altre gol. El Recreativo no aconsegueix romandre i retorna a la Segona.
De nou a la categoria d'argent, el gironí perd la condició de titular. El 2005, deixa Huelva i retorna al Granada CF.

## Enllaços externs

* Fitxa del jugador